Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 589/12/3307	Prievidza, 19.2.2013
EEČ : 2-27-22-2013

U Z N E S E N I E

Trestná vec:	obvinený XXXXX 
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného za prečin porušenie predpisov o štátnych technických opatreniach na označenie tovaru podľa § 279 ods. 1 Trestného zákona formou účastníctva - pomoci podľa § 21 ods. 1, písm. d) Trestného zákona, ktorého sa mal dopustiť tak, že v čase od presne nezisteného dňa v mesiaci XXXXX približne do XXXXX najskôr v XXXXX na XXXXX bez popisného čísla v priestoroch bývalého objektu XXXXX a následne v priestoroch garáže bez popisného čísla v XXXXX na XXXXX vedome pomáhal v protiprávnej činnosti XXXXX, nar. XXXXX, trvale bytom XXXXX, tak, že mu pomáhal plniť nelegálne vyrobený alkohol do fliaš a následne uzatváranie týchto fliaš a nalepovanie originálnych etikiet na označenie rôznych liehových výrobkov, ktoré následne XXXXX vydával a predával ako pravé a bez kontrolných známok čo je v rozpore s § 10 zákona č. 105/2004 Z. z. o spotrebnej dani z liehu, za čo XXXXX získal neoprávnený prospech vo výške najmenej 1.940,- Eur a bol za taký skutok odsúdený Rozsudkom XXXXX sp. zn. XXXXX zo dňa XXXXX, právoplatným dňa XXXXX
lebo je trestné stíhanie neprípustné podľa § 9 odsek 1 písmeno d
Odôvodnenie:
            Na základe zistení z trestnej veci vedenej Okresným riaditeľstvom policajného zboru v Prievidzi pod ČVS: XXXXX poverený príslušník Okresného riaditeľstva PZ v Prievidzi, obvodné oddelenie XXXXX uznesením ČVS: XXXXX zo dňa XXXXX podľa § 199 ods. 1 Trestného poriadku začal trestné stíhanie pre prečin porušenie predpisov o štátnych technických opatreniach na označenie tovaru podľa § 279 ods. 1 Trestného zákona formou účastníctva - pomoci podľa § 21 ods. 1, písm. d) Trestného zákona a následne poverený príslušník PZ uznesením ČVS: XXXXX zo dňa XXXXX podľa § 206 ods. 1 Trestného poriadku vzniesol obvinenie XXXXX pre uvedený prečin, na tom skutkovom základe, že v čase od presne nezisteného dňa v mesiaci XXXXX približne do XXXXX najskôr v XXXXX na XXXXX bez popisného čísla v priestoroch bývalého objektu XXXXX a následne v priestoroch garáže bez popisného čísla v XXXXX na XXXXX vedome pomáhal v protiprávnej činnosti XXXXX, nar. XXXXX, trvale bytom XXXXX, XXXXX, tak, že mu pomáhal plniť nelegálne vyrobený alkohol do fliaš a následne uzatváranie týchto fliaš a nalepovanie originálnych etikiet na označenie rôznych liehových výrobkov, ktoré následne XXXXX vydával a predával ako pravé a bez kontrolných známok čo je v rozpore s § 10 zákona č. 105/2004 Z. z. o spotrebnej dani z liehu, za čo XXXXX získal neoprávnený prospech vo výške najmenej 1.940,- Eur a bol za taký skutok odsúdený Rozsudkom XXXXX sp. zn. XXXXX zo dňa XXXXX, právoplatným dňa XXXXX.

           Dňa XXXXX poverený príslušník PZ doručil tunajšej prokuratúre vyšetrovací spis s návrhom na podanie obžaloby. Následne bol vo veci doručený úmrtný list vystavený matričným úradom XXXXX zo dňa XXXXX.

	Zo predloženého úmrtného listu som zistil, že obvinený XXXXX zomrel dňa XXXXX. 	
	
Podľa § 215 ods. 1, písm. d) Trestného poriadku „Prokurátor zastaví trestné stíhanie, ak je trestné stíhanie neprípustné podľa § 9,“

Podľa § 9 ods. 1, písm. d) Trestného poriadku „Trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho,“

Na základe uvedeného podľa vyšetrovacieho spisu a zabezpečených listinných dôkazov a preverenia ich pravdivosti je nepochybné, že obvinený XXXXX zomrel dňa XXXXX. V dôsledku smrti obvineného nemožno pokračovať v jeho ďalšom trestnom stíhaní a také trestné stíhanie musí byť zastavené. 

Vzhľadom na splnenie vyššie citovaných zákonných podmienok som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho oznámenia prostredníctvom tunajšej prokuratúry Krajskej  prokuratúre v Trenčíne. Sťažnosť má  odkladný účinok. 

JUDr. Jozef Kováčik, Ing.
prokurátor